Document ID: 31990R1327

ΚΑΝΟΝΙΣΜΟΣ (ΕΟΚ) αριθ. 1327/90 ΤΟΥ ΣΥΜΒΟΥΛΙΟΥ
της 14ης Μαΐου 1990
για την τροποποίηση του κανονισμού (ΕΟΚ) αριθ. 1442/88 σχετικά με τη χορήγηση, για τις αμπελουργικές περιόδους 1988/89 έως 1995/96, πριμοδοτήσεων οριστικής εγκατάλειψης αμπελουργικών εκτάσεων
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
τη γνώμη της Οικονομικής και Κοινωνικής Επιτροπής (3),
Εκτιμώντας:
ότι ο κανονισμός (ΕΟΚ) αριθ. 1442/88 (4), προβλέπει στο άρθρο 14 ότι το 70 % των δαπανών των κρατών μελών για χορήγηση πριμοδοτήσεων για εγκατάλειψη επιστρέφονται από το Ευρωπαϊκό Γεωργικό Ταμείο Προσανατολισμού και Εγγυήσεων 7 ότι, μέχρι σήμερα η επιστροφή αυτή πραγματοποιείται κατά 50 % από το τμήμα Εγγυήσεων και κατά 50 % από το τμήμα Προσανατολισμού 7 ότι, για την επόμενη περίοδο εμπορίας, πρέπει να αναθεωρηθεί ο τρόπος κατανομής μεταξύ των τμημάτων Προσανατολισμού και Εγγυήσεων 7
ότι από την πρώτη περίοδο εφαρμογής των μέτρων που προβλέπονται στον κανονισμό (ΕΟΚ) αριθ. 1442/88 προκύπτει ότι ο υπάρχων χρηματοδοτικός μηχανισμός δεν επιτρέπει την ταχεία καταβολή των πριμοδοτήσεων στους κατόχους εκμεταλλεύσεων επειδή στα κράτη μέλη υπάρχουν δυσκολίες όσον αφορά τη θέση των απαραίτητων ποσών στη διάθεση των οργανισμών πληρωμής, γεγονός που οδηγεί σε σημαντικές καθυστερήσεις 7 ότι, κάτω από αυτές τις συνθήκες, μειώνεται το ενδιαφέρον των παραγωγών για τις πριμοδοτήσεις για οριστική εγκατάλειψη και δεν αποκαθίσταται η ισορροπία στην αγορά όπως επιδιώκεται από το εν λόγω μέτρο, ενώ ταυτόχρονα τα τελευταία στοιχεία σχετικά με την κατανάλωση οίνου δεν είναι καθόλου ενθαρρυντικά 7 ότι είναι απαραίτητο να καταβληθεί κάθε προσπάθεια για να επιτευχθούν οι επιδιωκόμενοι στόχοι προκειμένου να αποφευχθούν μαζικές παρεμβάσεις για την απορρόφηση των πλεονασμάτων και να θεωρηθεί, από την 1η Ιανουαρίου 1990, η καταβολή των πριμοδοτήσεων για οριστική εγκατάλειψη αμπελουργικών εκτάσεων ως παρέμβαση που αποσκοπεί στη ρύθμιση των γεωργικών αγορών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον κανονισμό (ΕΟΚ) αριθ. 1442/88 παρεμβάλλεται το ακόλουθο άρθρο 17α:
«ιΑρθρο 17α
Τα άρθρα 14, 15, 16 και 17 εφαρμόζονται στις ενέργειες εκρίζωσης που πραγματοποιούνται το αργότερο στις 31 Δεκεμβρίου 1989.
Για κάθε ενέργεια εγκατάλειψης που πραγματοποιείται μεταξύ 1ης Ιανουαρίου 1990 και 31ης Δεκεμβρίου 1992, η καταβολή των πριμοδοτήσεων οριστικής εγκατάλειψης που αναφέρεται στο άρθρο 1 θεωρείται ως παρέμβαση που αποσκοπεί στη ρύθμιση των γεωργικών αγορών κατά την έννοια του άρθρου 1 παράγραφος 2 του κανονισμού (ΕΟΚ) αριθ. 729/70 του Συμβουλίου της 27ης Απριλίου 1970 για τη χρηματοδότηση της κοινής γεωργικής πολιτικής (*), όπως τροποποιήθηκε από τον κανονισμό (ΕΟΚ) αριθ. 2048/88 (**).
Το Συμβούλιο, με ειδική πλειοψηφία και μετά από πρόταση της Επιτροπής, θεσπίζει, το αργότερο στις 31 Δεκεμβρίου 1992, τις διατάξεις σχετικά με τη χρηματοδότηση της ενέργειας μετά την ημερομηνία αυτή.
*(*) ΕΕ αριθ. L 94 της 28. 4. 1970, σ. 13.
(**) ΕΕ αριθ. L 185 της 15. 7. 1988, σ. 1.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Μαΐου 1990.

Labels: 15
17
19
6